Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A 83/1996. (VI. 14.) Korm. rendelettel kihirdetett és a 275/2000. (XII. 28.) Korm. rendelettel kihirdetett
Paragraph Index: 1615

d) Beszállítói nyilatkozat esetén „BSZ”. VÁMSZABAD-TERÜLETI ELJÁRÁSOK (betárolás) Száma Megnevezése Kitöltési útmutatója Mezőnév 2001/157. szám 37. Eljáráskód A vámkezeléskódok jegyzékében felsorolt, a betároláshoz és a megelőző vámkezeléshez kapcsolódó kódból, valamint a technikai jelzőszámból álló öt számjegyes eljáráskódot kell feltüntetni. Az első alrovatba a vámszabad területre való betárolást jelző aktuális és a megelőző vámkezeléskódot, a második alrovatba a technikai jelzőszámot kell beírni. Ipari vámszabad terület esetében nagyon fontos a betárolás irányának helyes megválasztása: — betárolás belföldről 80***, — betárolás külföldről 81***, — betárolás másik ipari vámszabad területről 82***. A Pótlapon tételsoronként ki kell tölteni ezt a rovatot, abban az esetben, ha a betárolni kívánt vámáruk/áruk esetében a kért és a megelőző vámkezeléskód azonos, de technikai jelzőszám eltérése miatt több eljáráskód alkalmazására van szükség (például külföldről árutovábbítást követően normál és aktív feldolgozás alapanyaga kerül betárolásra 8104 0, illetve 8104 1). 38. Nettó tömeg (kg) A 31. mezőben szereplő vámáru saját tömegét kell feltüntetni kilogrammban kifejezve — a 35. rovatban leírt szabályok szerint. Saját tömegen az áru súlyát értjük, minden csomagolás nélkül. A nettó tömeget a Pótlapon is fel kell tüntetni, tételsoronként külön-külön. 40. Általános bejelentés/megelőző vámkezelés Az áruval/vámáruval kapcsolatban végzett megelőző (utolsó) vámkezelést dokumentáló EV, összevont és/vagy kiegészítő árunyilatkozat benyújtása esetén az egyszerűsített árunyilatkozat azonosítószámát kell ide beírni — törve a hivatkozott aktuális tételsorszámmal. Ha az azonos vámtarifaszám alá tartozó vámkezelni kért vámáruknak több árutovábbítási vagy vámraktározási előzménye van, a megelőző vámkezeléseket dokumentáló EV azonosítószámokat, törve a hivatkozott aktuális tételsorszámmal, az EV-hoz csatolt Betétlapon, Rakományjegyzéken, Konszignáción kell felsorolni, és a rovatba „BSZ” (Betétlap szerint), „RSZ” (Rakományjegyzék szerint), „KSZ” (Konszignáció szerint) jelzést kell alkalmazni. Egyéb esetben tételsoronként egy megelőző vámkezelés azonosító száma írható be. 41. Különös mértékegység

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes